Mieli mokytojai, tėveliai ir mokiniai,

Nuo 2020 m. kovo 16 dienos (penktadienio) iki 2020 m. kovo 27 dienos LR švietimo, mokslo ir sporto ministro Algirdo Monkevičiaus įsaku skelbiamos mokinių PAVASARIO ATOSTOGOS.

Vilniaus chorinio dainavimo mokykloje „Liepaitės“, remiantis kovo 12 dienos Lietuvos Vyriausybės sprendimu dėl COVID-19 viruso suvaldymo, perorganizuojamas ugdymo procesas. Mokyklos pedagogai nuo kovo 30 dienos yra pasiruošę užtikrinti tolesnį ugdymo procesą nuotoliniu būdu.

Kviečiame visus bendruomenės narius aktyviai bendrauti ir bendradarbiauti  dėl ugdymo proceso organizavimo bei vykdymo nuotoliniu būdu, nes kūrybinio ugdymo užtikrinimas ir sėkmė labai priklauso nuo mokytojų, mokinių ir jų tėvelių požiūrio. Technologijomis grįstas mokymas suteikia besimokančiajam teisę rinktis, ką, kaip, kada ir kur mokytis, tačiau įpareigoja besimokantįjį PRISIIMTI ATSAKOMYBĘ UŽ MOKYMĄSI, nes pačiam reikia kontroliuoti mokymosi procesą. Tik turint stiprią vidinę motyvaciją, dienos režimą galima pasiekti laukiamų/norimų rezultatų.

Organizuojant nuotolinio ugdymo procesą svarbu turėti:

* Interneto ryšį;
* Išmanųjį mobilųjį telefoną, kompiuterį ar planšetę;
* El. paštą.

Komunikacija su mokinių tėvais/mokiniais:

* INDIVIDUALIŲ (instrumento, dainavimo) dalykų nuotolinį ugdymo procesą ir tinkamiausią formą aptarsite su dalyko mokytojais telefonu ar kitomis priemonėmis.
* GRUPINIŲ užsiėmimų (solfedžio, muzikos istorijos, choro) nuotolinis ugdymo planas ir užduotys bus pateiktos į AMU ir 1-7 klasių chorų tėvų el. pašto grupes, vyresnių klasių moksleivių - į tinkamiausius socialinius tinklus, suderintus/susitartus su dalyko mokytojais.
* Bendro pobūdžio informacija bus skelbiama Mokyklos svetainėje, *facebook.*

Naudojantis internetiniu ryšiu per minėtuose įrenginiuose įdiegtas virtualaus socialinio komunikavimo programas – [www.liepaites.lt](http://www.liepaites.lt), **teams.microsoft.com** (oficialus mokyklos virtualios komunikacijos tinklas),**Viber, Whatsapp, Messenger, el. paštą** bus organizuojamas NUOTOLINIS, TIESIOGINIS bei MIŠRUS ugdymo procesas.

Tikimės, kad mūsų bendradarbiavimas, geranoriškumas, teikiama informacija, rekomendacijos ir tvarkos visiems padės aiškiau susiorientuoti kaip geriau organizuoti darbą / mokymo procesą nuotoliniu būdu.

Be Jūsų, gerb. tėveliai, pagalbos – neapsieisime. Tad esminiai žingsniai būtų:

* Mokytojams susisiekti su tėvais ir nuspręsti kokia pasirinkta internetinio komunikavimo programa naudositės.
* Susitarti kokiu laiku vyks pamokos.
* Aptarti pamokų planą: trukmę, dažnumą, turinį, tikslus, uždavinius.

Mokyklos administracija